***NYILATKOZAT***

*A)* Alulírott, ……..jegyző, mint Harta Nagyközség Önkormányzat költségvetési szervének (Hartai Közös Önkormányzati Hivatal) vezetője jogi felelősségem tudatában kijelentem, hogy az előírásoknak megfelelően a 2020. évben az általam vezetett költségvetési szervnél gondoskodtam

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

- a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatok célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

**Kontrollkörnyezet:** Az önkormányzat nem rendelkezik intézménnyel, gazdálkodási feladatait a Hartai Közös Önkormányzati Hivatal látja el, amely rendelkezik a szükséges szakmai és pénzügyi szabályzatokkal, a feladatokat végző dolgozók a szükséges munkaköri leírásokkal. A hivatal céljaihoz szükséges erőforrásokat a fenntartó önkormányzatok, így Harta Nagyközség Önkormányzata is biztosította, azok humánerőforrások, eszközök, információ tekintetében is rendelkezésre állnak. Az ellenőrzési nyomvonal kialakítása rögzítésre került.

**Integrált kockázatkezelési rendszer:** A kockázatelemzési tevékenység során az önkormányzat felmérte a gazdálkodásban rejlő kockázatokat, felkészült a szükséges intézkedésekre. A kockázatok figyelése és kezelése folyamatos volt.

**Kontrolltevékenységek:** A gazdálkodás végrehajtásáért felelős hivatal kontrolltevékenységek révén biztosítja a kockázatok kezelését, a kitűzött célok elérését, a működés ellenőrzését. Ennek érdekében történik a végrehajtásért felelős kinevezése, az egyeztetések, a feladatkörök szétválasztása, a folyamat- és a rendszerbiztonság.

**Információs és kommunikációs rendszer:** A megfelelő információs és kommunikációs rendszer biztosítja a partnerekkel folytatott kommunikáció hatékony és korszerű módját, a megfelelő iratkezelést.

**Nyomon követési rendszer (monitoring):** A vezetők a FEUVE során figyelik a folyamatok helyes működési irányát, a tevékenységek elírás szerinti ellátását, biztosítják szükség esetén a megfelelő beavatkozást, korrekciót. Szem előtt kell tartani a célirányos, hatékony, eredményes és gazdaságos működést.

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontrollok témakörében:

igen-nem

Kelt: 2021. ……………………

P. H.

 .................................................
 jegyző

*B)* Az *A)* pontban meghatározott nyilatkozatot az alábbiak miatt nem áll módomban megtenni:

……………………………………………………………………………………….

Kelt: ..................................

P. H.

.................................................
 aláírás